తెలంగాణలో మహిళా తహసీల్దార్ దారుణహత్య WATCH LIVE TV
సినిమా ఇండస్ట్రీలో గురుశిష్యుల అనుబంధం
సినిమా ఇండస్ట్రీలో చాలామంది గురు, శిష్యులు ఉన్నారు. అందులో కొందరి అనుబంధాలు ఎంతో గొప్పవి.
TNN | Updated:
Sep 5, 2016, 05:47AM IST
గురువును దేవుడితో సమానంగా చూస్తూ గురుదేవో భవ అనేది భారతీయ సంప్రదాయం. ప్రతి వ్యక్తికి క్రమ శిక్షణ నేర్పేది గురువు. తల్లిదండ్రుల తర్వాత అంతటి ప్రభావం గురువుదే ఉంటుంది. నేడు గురుపూజోత్సవం. సినిమా ఇండస్ట్రీలో చాలామంది గురు, శిష్యులు ఉన్నారు. అందులో కొందరి అనుబంధాలు ఎంతో గొప్పవి. తమకు విద్య నేర్పిన గురువులు ఇబ్బందుల్లో ఉంటే ఆదుకున్న శిష్యులు ఉన్నారు. తమ శిష్యులను వెన్నంటి నడిపించే గురువులూ ఉన్నారు. హీరో ప‌వ‌న్ క‌ల్యాణ్ న‌ట‌న‌కు సంబంధించిన పాఠాలు నేర్పిన గురువు స‌త్యానంద్‌. ప‌వ‌న్‌కే కాదు, చాలామంది స్టార్ హీరోల‌తో ఆయ‌న ఓన‌మాలు దిద్దించారు. అయితే సినిమాల్లోకి వ‌చ్చి, స్టార్ అయిన త‌ర‌వాత కూడా త‌న గురువుని మ‌ర్చిపోలేదు ప‌వ‌న్‌. వీలున్న‌ప్పుడ‌ల్లా ఫోన్‌లో ప‌ల‌క‌రిస్తూ, యోగ క్షేమాలు తెలుసుకొంటూనే వ‌స్తున్నాడ‌ట‌. గతంలో స‌త్యానంద్ త‌న చెల్లెలు పెళ్లి చేయ‌డానికి తెగ ఇబ్బంది ప‌డుతున్నాడ‌ని, ఆర్థికంగా బాగా చితికిపోయాడ‌ని తెలుసుకొన్న ప‌వ‌న్ అప్ప‌టిక‌ప్పుడు ఆర్థిక సాయం చేశాడట.
ఇక కొందరు శిష్యులు ఇప్పుడు తమ గురువులకు తమ సినిమాల్లోనే ప్రత్యేకమైన రోల్స్‌ ఇస్తున్నారు. ఉదాహరణకు త్రివిక్రమ్‌ నే తీసుకోండి. ఈయన పోసాని దగ్గర చాలా ఏళ్ల పాటు పనిచేసాడు. ఆయన దగ్గరే రచనలో ఓనమాలు నేర్చుకున్నాడు. త్రివిక్రమ్‌ దర్శకుడిగా మారిన తర్వాత ప్రతీ సినిమాలోనూ తన గురువు పోసానికి చిన్న పాత్రైనా ఇస్తాడు. మొన్న అ..ఆ లోనూ పోసాని కనిపించాడు.